The Union Minister of Communications Shri Manoj Sinha today assured the World that the Government of India will do everything to ensure that Indian Telecom Products and Services become 1st choice of anyone’s telecom needs.
نئی دہلی، 3 اکتوبر/ مواصلات کے وزیر جناب منوج سنہا نے آج دنیا کو یقین دلایا کہ حکومت ہند اس بات کو یقینی بنانے کے لئے ہندستانی ٹیلی کام مصنوعات اور خدمات کسی کی بھی ٹیلی کام ضرورتوں کے لئے پہلی پسند ہو، ہر ممکن کوشش کرے گی۔ ٹیلی کام ایکسپورٹ پرموشن کونسل کی بایئر – سیلر (خریدار اور فروخت کنندہ) کی 8 ویں میٹنگ سے خطاب کرتے ہوئے انہوں نے کہا کہ اگر کسی کو محفوظ آئی سی ٹی مصنوعات کی تلا ش ہے تو اسے ہندستانی مصنوعات پر بھروسہ کرنا چاہے اور ہماری صنعت ‘‘ نو ہاؤ ’’ اور ‘‘ نو وائی’’ سے متعلق معلومات کو مشترک کرنے کی خواہش مند ہے۔ انہوں نےکہاکہ ہندستانی مینوفیکچررس پہلے ہی مختلف ملکوں میں ٓٓئی ٹی اور ٹیلی کوم مصنوعات کی برآمدات کی سمت میں قابل ذکر پیش رفت کرچکے ہیں اور انہوں نے اس بات کوثابت کردیا ہے کہ ہندستانی آئی ٹی اور ٹیلی کام مصنوعات معیار کے اعتبار سے عالمی درجہ کی اور تکنالوجی وقیمت کے اعتبار سے عالمی سطح پر مسابقت کی اہل ہیں۔ جناب سنہا نے مزید کہا کہ عالمی سطح پر مسابقت کی اہل ٹیلی کام صنعت بننے سے متعلق سبھی عوامل ہندستان میں موجود ہیں جنہیں بڑا گھریلو بازار ، عالمی معیار کی صلاحیت ، آر این ڈی پر فوکس اور آ ئی پی آر کی تخلیق شامل ہیں۔ اس کے علاوہ ہندستان میں الیکٹرانک مینوفیکچرنگ کا ایک مضبوط نیٹ ورک بھی ہے۔ جناب سنہا نے جنوبی ایشیا ، جنوب مشرقی ایشیا ، کیربین ، لاطینی امریکہ اور افریقہ کے 28شریک ملکوں کے نمائندوں کو بتایا کہ ہندستان کو سب سے زیادہ تیزی کے ساتھ نمو پذیر ٹیلی کام نیٹ ورک ہونے کا امتیاز بھی حاصل ہے ۔ بالخصوص بڑھتی ہوئی براڈ بینڈ خدمات کی ایجاد کے ساتھ ۔اس وسیع ٹیلی کام نیٹ ورک کے لئے سازوسامان اور ٹکنالوجی کی ضرورت ہے۔ اسکے باوجود ہندستان دنیا میں سب سے کم ٹیلی فون ٹیرف کی پیش کش والا ملک ہے۔ وزیر موصوف نے کہا کہ اس پس منظر میں غیر ملکی مندوبین کو یقین دہانی کرائی جاسکتی ہے کہ جب بھی وہ ہندستان سے ٹیلی کام مصنوعات خریدیں گے تو وہ مسابقتی قیمتوں پر بہترین ٹکنالوجی خریدیں گے۔ جناب سنہا نے مطلع کیا کہ ہندستان کا ٹیلی کام شعبہ تیز رفتاری کے ساتھ بڑھ رہا ہے اور اسے دنیا میں سب سے زیادہ تیزی سے نموکرنے والا ٹیلی کام مارکیٹ خیال کیا جاتا ہے۔ یہاں 1060 ملین کنیکٹی ویٹی کے ساتھ دوسرا سب سے بڑا سبسکرائبر بیس ہے ، 160 ملین براڈ بینڈ کنیکشن ہیں اور انٹرنیٹ کا استعمال کرنے والوں کی تعداد 350 ملین سے زیاد ہے۔ انہوں نے کہا کہ اس شعبے کی تیز رفتار ترقی کے سبب ٹیلی کام سازوسامان کی مانگ بہت یادہ بڑھ گئی ہے اس میں موبائل فون شامل ہیں جس کا بازار 16-2015 میں تقریباً 20 بلین امریکی ڈالر کے برابر تھا اور توقع ہے کہ یہ 2020 تک 30 بلین امریکی ڈالر کو پار کرجائے گا۔ ڈیجیٹل تقسیم کے خلا کو پر کرنے کے لئے وزیراعظم نریندر مودی کے ڈیجیٹل انڈیا کے تصور کا ذکر کرتے ہوئے جناب سنہا نے کہا کہا کہ میک ان انڈیا اور ڈیجیٹل انڈیا جیسی مہمات زور دیئے جانے کی وجہ سے جدت طرازانہ مصنوعات او ر خدمات کے لئے بڑ ے مواقع پیدا ہوئے ہیں اور ہندستان ایک دوسر ے ڈیجیٹل اور ڈاٹا انقلاب کی دہلیز پر کھڑا ہے۔ اپنے خطاب میں ٹیلی کام سکریٹری جناب جے ایس دیپک نے کہا کہ گزشتہ ایک ماہ میں ہندستان کے ٹیلی کام شعبے میں چند بڑی اہم پیش رفت ہوگئی ہے جس میں ایک ٹیلی کام آپریٹر کے ذریعہ ایک بڑی لانچنگ ، بڑے انضمام اور ہندستان کی اب تک کی سب سے بڑی اسپیکٹر م نیلامی جس کا سلسلہ اب بھی جاری ہے ،شامل ہے۔ انہو ں نے کہا کہ ہندستانی کمپنیوں نے 110 بلین امریکی ڈالر سےزیادہ کی آئی سی ٹی مصنوعات برآمد کی ہیں ۔ ان میں سے زیادہ تر مصنوعات ترقی یافتہ ملکو ں میں کی گئی ہے۔ جس میں مسقتبل قریب میں بڑا اضافہ ہونے کا امکان ہے۔ انہوں نے کہا کہ ڈیجیٹل انڈیا کے ذریعہ ہم عوام الناس کو بااختیار بنارہے ہیں۔ اس کے لئے ہم انہیں بہترین مصنوعات اور خدمات منتخب کرنے کا موقع دے رہے ہیں۔ اس موقع پر اظہار خیال کرتے ہوئے ڈی آئی پی پی کے سکریٹری جناب رمیش ابھیشیک نے ہندستان میں اور ہندستان کے ساتھ تجارت کرنے کا یہ بہت اچھا وقت ہے۔ کیونکہ گزشتہ ڈھائی برسوں کے دوران جو اقدامات کئے گئے وہ اپنی نوعیت کے اعتبار سے یکسر تبدیلی لانے والے ہیں، چاہے بات میک ان انڈیا کی ہویا پھر جی ایس ٹی کی۔ انہوں نے کہا کہ بینک رپسی انسولوینسی قانون جو کہ کمپنیوں کو ایکزٹ میکانزم کا موقع فراہم کرتا ہے، ہندستان میں کاروبار کرنے کو آسان بنانے میں مدد کررہا ہے۔ ( م ن ۔ م م ۔ ج ) Uno-6043 (Release ID :151372)